钦定古今图书集成/明伦汇编/氏族典/第630卷 > 石盏女鲁欢
## 钦定古今图书集成/明伦汇编/氏族典/第630卷 > 石盏女鲁欢

按《金史石盏女鲁欢传》：“女鲁欢本名十六，兴定二年，
以河南路统军使为元帅右都监，行平凉元帅府事，
迁昌武军节度使。正大九年二月，以行枢密院事守
归德。乙丑，大元将忒木䚟率真定、信安、大名、东平、益
都诸军来攻，不能下。哀宗次黄陵冈，遣奉职术甲撘
失，不奉职权奉御粘合斜烈来归德征粮，女鲁欢遣”
侍郎世达、治中王元庆权郎中，仪封从宜完颜胡土
权元帅，护送，载粮千五百石，达蒲城东二十里。六军
给粮尽，因留船不听归，且命张布为幄，上遂用此舟
以济。及上来，归德官奴为乱，驱知府女鲁欢杀之。后
其侄大安入蔡，上言“求湔雪”，上复其官。